CELEX: 31981R0345
Language: el
Date: 1981-02-09 00:00:00
Title: Κανονισμός (ΕΟΚ) αριθ. 345/81 τού Συμβουλίου τής 9ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 1655/76 «περί παρατάσεως τού καθεστώτος παρεκκλίσεως γιά τίς εισαγωγές στό Ηνωμένο Βασίλειο βουτύρου προελεύσεως Νέας Ζηλανδίας»

Avis juridique important

|

31981R0345

Κανονισμός (ΕΟΚ) αριθ. 345/81 τού Συμβουλίου τής 9ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 1655/76 «περί παρατάσεως τού καθεστώτος παρεκκλίσεως γιά τίς εισαγωγές στό Ηνωμένο Βασίλειο βουτύρου προελεύσεως Νέας Ζηλανδίας»  

Επίσημη Εφημερίδα αριθ. L 038 της 11/02/1981 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 345/81 ΤΟΥ ΣΥΜΒΟΥΛΙΟΥ  της 9ης Φεβρουαρίου 1981  περί τροποποιήσεως του κανονισμού (ΕΟΚ) αριθ. 1655/76 «περί παρατάσεως του καθεστώτος παρεκκλίσεως για τις εισαγωγές στο Ηνωμένο Βασίλειο βουτύρου προελεύσεως Νέας Ζηλανδίας»  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τη συνθήκη προσχωρήσεως του 1972, και ιδίως το άρθρο 5 παράγραφος 2 του πρωτοκόλλου αριθ. 18,  την πρόταση της Επιτροπής,  Εκτιμώντας:  ότι, στη συνέχεια του εν λόγω πρωτοκόλλου αριθ. 18, ο κανονισμός (ΕΟΚ) αριθ. 1655/76 του Συμβουλίου της 29ης Ιουνίου 1976 περί παρατάσεως του καθεστώτος παρεκκλίσεως για τις εισαγωγές στο Ηνωμένο Βασίλειο βουτύρου προελεύσεως Νέας Ζηλανδίας (1) είχε προβλέψει ότι επιτρέπεται στο Ηνωμένο Βασίλειο να εισάγει, μεταβατικώς, για τα έτη 1978 έως 1980, ορισμένες ποσότητες βουτύρου Νέας Ζηλανδίας υπό ειδικούς όρους· ότι, εν αναμονή αποφάσεως του Συμβουλίου κατόπιν προτάσεως της Επιτροπής περί νέου καθεστώτος εισαγωγής βουτύρου Νέας Ζηλανδίας στην Κοινότητα, έπρεπε να μη διακοπεί η εφαρμογή του κανονισμού (ΕΟΚ) αριθ. 1655/76 την 31η Δεκεμβρίου 1980·  ότι, για το σκοπό αυτό, ο κανονισμός (ΕΟΚ) αριθ. 3457/80 (2) καθόρισε μία περιορισμένη ποσότητα 7 920 τόνων για τις εισαγωγές κατά το μήνα Ιανουάριο 1981 και ο κανονισμός (ΕΟΚ) αριθ. 285/81 (3) μία περιορισμένη ποσότητα 2 640 τόνων για τις εισαγωγές από 1ης μέχρι 10ης Φεβρουαρίου 1981· ότι ενδείκνυται να παραταθεί εκ νέου, για μια περιορισμένη χρονική περίοδο, η δυνατότης εισαγωγής βουτύρου Νέας Ζηλανδίας στο Ηνωμένο Βασίλειο, με ειδικούς όρους, και να καθορισθεί μία περιορισμένη ποσότης 6 600 τόνων για την όλη χρονική περίοδο από 1ης μέχρι 24ης Φεβρουαρίου 1981,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 παράγραφος 2 τελευταίο εδάφιο του κανονισμού (ΕΟΚ) αριθ. 1655/76 συμπληρώνεται από το ακόλουθο κείμενο:  «Για την περίοδο από 1ης μέχρι 24ης Φεβρουαρίου 1981, η περιορισμένη ποσότης καθορίζεται σε 6 600 τόνους.»  Άρθρο 2  Ο παρών κανονισμός αρχίζει να ισχύει την 11η Φεβρουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Φεβρουαρίου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 185 της 9. 7. 1976, σ. 1.  (2) ΕΕ αριθ. L 360 της 31. 12. 1980, σ. 19.  (3) ΕΕ αριθ. L 32 της 4. 2. 1981, σ. 2.